مصطفیٰ رشید

مصطفیٰ رشید (جدید ترک: Mustafa Reşit، عثمانی ترک: مصطفی رشید؛ 1861ء – 7 ستمبر 1936ء) عثمانی دور کے صحافی، ادیب اور شاعر تھے۔ وہ ترک ادبی تحریک  کے نمائندہ ادیبوں میں شمار کیے جاتے ہیں جنھوں نے ادبیاتِ جدیدہ کے ادیبوں پر اثر ڈالا۔ ان کی تخلیقات میں بالخصوص عورت کی شخصیت کو مرکزی حیثیت حاصل ہے۔ ان کے ناول  کو سجاد حیدر یلدرم نے  کے عنوان سے اردو قالب میں ڈھالا تھا۔

 سوانح 
مصطفیٰ رشید کی پیدائش 1861ء میں ادِرنہ میں ہوئی۔ وہ ادِرنہ کے قادری شیخ احمد نیازی افندی کے فرزند تھے۔ کم عمری ہی میں استنبول آئے اور یہاں صحافت کی طرف مائل ہوئے۔ ابتدائی طور پر  اخبار میں فکاہیہ مضامین لکھنے لگے، لیکن اصل شہرت انھیں اپنی ادارت میں شائع ہونے والے  اور  جیسے رسائل سے حاصل ہوئی۔ ان میں کہانیوں، شعروں اور نثری تحریروں نے دور کے ادبی ذوق پر گہرا اثر ڈالا۔ وہ 1885ء تا 1889ء کے درمیان کئی کتابیں شائع کرتے رہے۔ 1918ء کے بعد ان کی تحریریں اخبارات و رسائل میں شائع ہونا بند ہوگئیں۔ عدالت کے شعبہ میں ملازمت کے باعث وہ نیکدہ، ازمیر اور رودس میں مقیم رہے جبکہ استنبول میں وزارتِ معارف (وزارت تعلیم) کے دفاتر میں بھی ذمے داریاں انجام دیں۔

7 ستمبر 1936ء کو استنبول میں واقع اپنے مکان میں پر اسرار حالات میں مردہ پائے گئے۔ ان کی موت پر اخبارات میں زیادہ چرچا نہ ہوا صرف روزنامہ  نے  کے عنوان سے محض سات سطروں کی خبر شائع کی۔

 ادبی خدمات 
مصطفیٰ رشید  (Ara Nesil) کے ان مصنفین میں تھے جنھوں نے فردیت، محبت، جدائی اور نسائی کردار جیسے موضوعات پر توجہ دی۔ ان کے افسانوں اور ناولوں میں عورت کو پہلی مرتبہ ایک مساوی کردار کے طور پر دکھایا گیا جبکہ اس سے قبل عثمانی ادب میں عورت کو عموماً کنیز، باندی یا حرم سرا کے کردار میں پیش کیا جاتا تھا۔ انھوں نے نظم، نثر، کہانی، ناول، درسی کتابیں، تراجم اور منتخب نثر و نظم پر مبنی مجموعے تخلیق کیے۔ ان کے تیرہ ناول، چھ کہانی و منثورے اور ایک اقتباس نما نثری مجموعہ شائع ہوا۔

 صحافتی سرگرمیاں 
ابتدائی طور پر  اخبار میں چھوٹی چھوٹی تحریریں لکھیں۔ اگرچہ اس دور میں اکثر مضامین بغیر نام کے شائع ہوتے تھے لیکن ان کی پہلی دستخط شدہ تحریر رسالہ  میں  کے عنوان سے شائع ہوئی۔
 کا شمارہ 34 تک شائع ہوا اور اس کے بعد بند ہو گیا تاہم یہ  سے زیادہ عرصہ جاری رہا۔ اس کے علاوہ وہ جریدهٔ حوادث، آثار، مروّت، نہال، برق، نوروز، ادبيات عموميه مجموعه سی، غیرت، اطفال اور مصور معلومات جیسے رسائل و اخبارات میں بھی لکھتے رہے۔

 ادبی اثرات 
ان کی تحریروں پر احمد مدحت افندی کا اثر نمایاں ہے۔ ان کی کہانیوں اور ناولوں میں احمد مدحت کی تقلید اور نئے رجحانات کی کوشش نظر آتی ہے۔ اس کے علاوہ ان کی نظموں میں رجائی زادہ محمود اکرم کی اثر پذیری جھلکتی ہے، خصوصاً درج ذیل نظموں میں:
 شُکوفهٔ استغراق (1892ء)
 ميلونا مارشی (1895ء)
 مظفريّت ايچنده مروت (1897ء)
 مدفون امللر (برنجی قسم، 1919ء)
 مدفون امللر (ایکنجی قسم، 1925ء)
 شهید اون باشینن اوغلى‌نه وصیتی

 دیگر تصانیف 
مصطفیٰ رشید کی اہم تالیفات و انتخابات درج ذیل ہیں:
 منتخباتِ جديده
 آثارِ مشاهیر
 بدایع الانشا
 حوالہ جات 

زمرہ:عثمانی ناول نگار